তবে উপজেলার গুটিকয়েক গ্রামের কয়েকটি পরিবার বংশপরম্পরায় এখনো ধরে রেখেছেন কুমারশিল্পের ঐতিহ্য। তাই চকরিয়া পৌরশহর চিরিঙ্গা হিন্দুপাড়া অধ্যুষিত কয়েকটি গ্রামীণ দোকানে দেখা মিলছে কুমার শিল্পের নিত্য ব্যবহার্য সামগ্রীর। এসব দোকান থেকে হিন্দু সম্প্রদায়ের লোকজন তাঁদের ধর্মীয় রীতি অনুযায়ী মাটির তৈরি জিনিসপত্র কিনে তা ব্যবহার করছেন ধর্মীয় কাজে। যে কয়টি দোকান মাটির তৈরি জিনিসপত্র বিক্রি করছেন সেসব দোকান যদি বন্ধ হয়ে যায় তাহলে মাথায় হাত পড়বে হিন্দু সম্প্রদায়ের। কেননা ধর্মীয় আচার-অনুষ্ঠানে মাটির তৈরি জিনিসপত্র ব্যবহারে ধর্মীয়ভাবে বাধ্যবাধকতা রয়েছে মর্মে প্রবীণদের অভিমত।